钦定古今图书集成/历象汇编/历法典/第099卷 > 朱子语类 > 观漏赋〈有序〉 鲍照
## 钦定古今图书集成/历象汇编/历法典/第099卷 > 朱子语类 > 观漏赋〈有序〉 鲍照

客有观于漏者，退而叹曰：“夫及远者箭也，而定远非箭之功；为生者我也，而制生非我之情。故自箭而为心。不可冯者弦，因生以观我；不可恃者年，冯其不可恃，故以悲哉。况乎沉华密远，轻波潜耗，而感神婴虑者，又自外而伤寿。以是思生，生亦勤矣。” 乃为赋云：

“佩流叹于驰年，缨华思于奔月。结兰苕以望楚，弄参
差以歌越。抚凝肌于迁滞，鉴雕容于仿佛。景有坠而
易昏，忧无方而难歇。历玫阶而升隩，访金壶之盈阙。
观腾波之吞写，视惊箭之登没。箭既没而复登，波长
泻而弗归。注沉穴而海漏，射悬涂而电飞。墐户牖而
知天，掩云雾而测晖。创百龄于纤隐，积千里于空微。
彼峥峥而行溢，此冉冉而逾衰。抚寸心而未改，指分
光而永违。昔伤矢之奔禽，闻虚弦之颠仆。徒婴刃而
知惧，岂潜机之能觉？惟《主经》之靃靡，亦悲长而欢促。
横证古而秉心，抱空意其如玉。波沉沉而东注，日滔
滔而西属。落繁馨于纤草，殒丰华于乔木。对《昃离》而
后歌，据穷蹊而方哭。虽接薪之更传”，宁绝明之还续。
贯古今而并念，信寡易而多难。时不留乎激矢，生乃
急于走丸。既河源之莫壅，又吹波而助澜。神怵回而
多虑，心“而鲜欢。望天涯而伫念，擢雄剑而长叹。
嗟生民之永迷，躬与后而皆恤；死零落而无二，生差
池之非一。理幽分于化前，算冥定于天秩。与艾骨而
招病，犹刳肠而兴疾。情殊用而俱尽，事离方而同失。
聊弭志以高歌，顺烟雨而沉逸。于是随秋鸿而汎渚，
逐春燕而登梁。进赋诗而展念，退陈酒以排伤。物不
可以两大，理”无得而双昌。薰晚华而后落，槿早秀而
前亡。姑屏忧以愉思，乐兹情于寸光。从江河之纡直，
委天地之圆。方漏盈兮漏虚，长无绝兮芬芳。